Verdensutstillingen i Paris i 1867 var den første hvor vertskapet stilte nasjonale paviljonger til disposisjon for deltakerne. Det var egne hus i parken hvor man kunne vise nasjonal folkekultur. Norge deltok i utstillingen med et stabbur. Norge var på dette tidspunktet i union med Sverige og hadde ikke egen utenrikspolitikk. Det ble derfor viktig for kultur og næringsliv å vise seg frem i utlandet.